Ο **Παναγιώτης Καλαϊτζάκης** (Ηράκλειο Κρήτης, 2 Ιανουαρίου 1999) είναι Έλληνας επαγγελματίας διεθνής καλαθοσφαιριστής. Με ύψος 2 μέτρα αγωνίζεται ως σούτινγκ γκαρντ / σμολ φόργουορντ για τον Παναθηναϊκό.

Σταδιοδρομία
------------

### Πρώτα χρόνια

Αφού έπαιξε με τους νεανικούς συλλόγους του Άρη Θεσσαλονίκης, ο Καλαϊτζάκης ξεκίνησε την επαγγελματική του καριέρα τη σεζόν 2016–17, στο Πρωτάθλημα Ελλάδας, με την αντρική ομάδα του Άρη. Έμεινε ελεύθερος από τον Άρη στις 15 Ιουλίου 2018 και αργότερα εντάχθηκε στην ομάδα του Χολαργού που είχε προβιβαστεί στην πρώτη κατηγορία.

### Λιθουανία

Στις 28 Αυγούστου 2019, υπέγραψε στην Νεβέζις του Πρωταθλήματος Λιθουανίας. Τη σεζόν 2019-20 είχε 9,5 πόντους, 2,9 ριμπάουντ και 1,6 ασίστ μέσο όρο στη διοργάνωση. Στις 17 Ιουνίου 2020, ανανέωσε το συμβόλαιό του μέχρι το 2022. Τη σεζόν 2020-21 μέτρησε 13.6 πόντους, 4.5 ριμπάουντ, 2 ασίστ και 1.3 κλεψίματα σε 29 λεπτά μ.ό. ενώ πέτυχε διψήφιο αριθμό πόντων στις 19 από τις 22 συμμετοχές του στη λιθουανική λίγκα.

Στις 16 Μαρτίου 2021, υπέγραψε στη Λιετκαμπέλις, συνεχίζοντας έτσι την πορεία του στη Λιθουανία. Στις 8 Ιανουαρίου 2022 είχε 16 πόντους, 3 ριμπάουντ και 4 ασίστ στη νίκη της ομάδας του κόντρα στη Γιουβέντους με 92-75. Στις 19 Μαρτίου, έκανε εξαιρετική εμφάνιση αφού είχε κόντρα στη Γιουβέντους 25 πόντους (3/7 δίποντα, 4/6 τρίποντα, 7/7 βολές), 5 κλεψίματα, 4 ασίστ, 4 ριμπάουντ, 9 κερδισμένα φάουλ και 2 λάθη σε 38:54 συμμετοχής. Τη σεζόν 2021-22, ολοκλήρωσε τη χρονιά στο Γιούροκαπ με 13 πόντους (56,1% δίποντα, 37,8% τρίποντα, 73,9% βολές), 2,8 ριμπάουντ, 2,8 ασίστ, 1,3 κλεψίματα, 0,2 κόψιμο και 1,9 λάθη σε 27:37 κατά μέσο όρο σε 19 αγώνες. Στις 7 Μαΐου με καλή εμφάνιση και ρεκόρ καριέρας στις ασίστ (11 πόντους, 1 κλέψιμο, 9 ασίστ), βοήθησε την ομάδα του να προκριθεί στα ημιτελικά των playoffs του Πρωταθλήματος Λιθουανίας με 3-0 νίκες κόντρα στη Γιουβέντους. Στις 20 Μαΐου, κόντρα στη Ζαλγκίρις είχε 18 πόντους (8/10 δίποντα, 2/2 βολές, 0/2 τρίποντα) σε 30 λεπτά συμμετοχής και βοήθησε την ομάδα του να νικήσει και να πάρει προβάδισμα στη σειρά των ημιτελικών του πρωταθλήματος. Τελικά, κατέκτησε με τη Λιατκαμπέλις τη δεύτερη θέση στο πρωτάθλημα αφού ηττήθηκε στη σειρά των τελικών από τη Ρίτας με 4-1. Συνολικά τη σεζόν 2021-22 στο Πρωτάθλημα Λιθουανίας είχε πολλές καλές στιγμές, ολοκληρώνοντας τη χρονιά με 10.8 πόντους, 4.2 ριμπάουντ, 2.9 ασίστ, 1.5 κλεψίματα και 2 λάθη μέσο όρο με 34% στα τρίποντα σε 26 λεπτά συμμετοχής. Λόγω της πολύ καλής χρονιάς που πραγματοποίησε κέρδισε το βραβείο του Πιο Βελτιωμένου Παίκτη της Χρονιάς στο Πρωτάθλημα Λιθουανίας.

### Παναθηναϊκός

Στις 2 Ιουλίου 2022, ανακοινώθηκε από τον Παναθηναϊκό για τα τρία επόμενα χρόνια (2+1).

Εθνική ομάδα
------------

Ο Καλαϊτζάκης ήταν μέλος των εθνικών ομάδων νέων και εφήβων της Ελλάδας. Με τις εθνικές ομάδες των εφήβων της Ελλάδας, έπαιξε στο Πρωτάθλημα Ευρώπης Under-18 2017 FIBA, στο Πρωτάθλημα Ευρώπης Under-20 2018 FIBA και στο Πρωτάθλημα Ευρώπης Under-20 2019 FIBA στο οποίο είχε σε 7 αγώνες είχε 9,6 πόντους, 2,3 ριμπάουντ και μία ασίστ κατά μέσο όρο.

Στις 29 Νοεμβρίου 2021, έκανε το ντεμπούτο του με την Εθνική Ανδρών για τα προκριματικά του Παγκοσμίου Κυπέλλου 2023. Στον πρώτο του αγώνα είχε 5 πόντους (5/6 βολές, 0/1 δίποντο), 4 ριμπάουντ (τα 3 επιθετικά) και 3 κλεψίματα σε 13: 33 λεπτά συμμετοχής.

Προσωπική ζωή
-------------

Ο δίδυμος αδερφός του, Γεώργιος, είναι επίσης επαγγελματίας καλαθοσφαιριστής. Υπήρξαν συμπαίκτες στη λιθουανική ομάδα Νεβέζις, τη σεζόν 2019-20, καθώς και στον Παναθηναϊκό (2022-σήμερα), όπου έγιναν οι πρώτοι δίδυμοι αδερφοί που φόρεσαν την ίδια φανέλα μετά από 31 χρόνια και μετά από τους Τομ και Νικ Κατσίκης τη σεζόν 1991-92, για το Πρωτάθλημα Ελλάδας.

Διακρίσεις
----------

* Πιο Βελτιωμένος παίκτης της χρονιάς στο Πρωτάθλημα Λιθουανίας: (2022)
* 2x Ελληνικό All-Star Game: (2022, 2023)

Εξωτερικοί σύνδεσμοι
--------------------

* Προφίλ αρχείου FIBA
* Προφίλ Draftexpress.com
* Προφίλ RealGM.com
* Προφίλ Eurobasket.com
* Προφίλ Greek Basket League (in English)
* Προφίλ Greek Basket League (in Greek)
* Προφίλ Λιθουανικής Λίγκας

Παραπομπές
----------

1. ↑  Panagiotis Kalaitzakis GF.
2. ↑  «Χολαργός: Ενίσχυση με Παναγιώτη Καλαϊτζάκη!». *Eurohoops*. 31 Ιουλίου 2018. Ανακτήθηκε στις 28 Φεβρουαρίου 2022.
3. ↑  «Τα αδέλφια Καλαϊτζάκη στη Νεβέζις». *Eurohoops*. 28 Αυγούστου 2019. Ανακτήθηκε στις 28 Φεβρουαρίου 2022.
4. ↑  «Παναγιώτης Καλαϊτζάκης: Άλλα δύο χρόνια στη Νεβέζις». *Eurohoops*. 17 Ιουνίου 2020. Ανακτήθηκε στις 28 Φεβρουαρίου 2022.
5. ↑  «Στη Λιετκαμπέλις ο Παναγιώτης Καλαϊτζάκης». *Eurohoops*. 14 Μαρτίου 2021. Ανακτήθηκε στις 28 Φεβρουαρίου 2022.
6. ↑  «Καλαϊτζάκης: Σούπερ εμφάνιση στη νίκη της Λιετκαμπέλις». *Eurohoops*. 8 Ιανουαρίου 2022. Ανακτήθηκε στις 28 Φεβρουαρίου 2022.
7. ↑  «Λιθουανία: Ο ΤΡΟΜΕΡΟΣ Καλαϊτζάκης κέρδισε στην παράταση τον Γκετσεβίτσιους!». *Eurohoops*. 19 Μαρτίου 2022. Ανακτήθηκε στις 19 Μαρτίου 2022.
8. ↑  «Λιετκαμπέλις: Ο Καλαϊτζάκης με ρεκόρ καριέρας την έστειλε με… σκούπα στα ημιτελικά!». *Eurohoops*. 7 Μαΐου 2022. Ανακτήθηκε στις 7 Μαΐου 2022.
9. ↑  «Λιετκαμπέλις: O εκπληκτικός Καλαϊτζάκης έφερε τη Ζαλγκίρις ένα παιχνίδι από τον αποκλεισμό (Video)». *Eurohoops*. 20 Μαΐου 2022. Ανακτήθηκε στις 8 Ιουνίου 2022.
10. ↑  «Πρωταθλήτρια η Ρίτας, 79-76 τη Λιετκαμπέλις του μοιραίου Καλαϊτζάκη». *www.sport24.gr*. Ανακτήθηκε στις 8 Ιουνίου 2022.
11. ↑  «Ο Παναγιώτης Καλαϊτζάκης είναι έτοιμος για το επόμενο βήμα».. Ανακτήθηκε στις 2022-06-08.
12. ↑  «Ξεχωριστή τιμή για τον Καλαϊτζάκη: Πιο Βελτιωμένος Παίκτης της Χρονιάς στη Λιθουανία (video)». *Eurohoops*. 13 Ιουνίου 2022. Ανακτήθηκε στις 16 Ιουνίου 2022.
13. ↑  «Παναθηναϊκός: Ανακοίνωσε και Καλαϊτζάκη | Gazzetta». *www.gazzetta.gr*. Ανακτήθηκε στις 2 Ιουλίου 2022.
14. ↑  Team, OnSports (29 Νοεμβρίου 2021). «Εθνική ομάδα: Το ντεμπούτο του Παναγιώτη Καλαϊτζάκη (video)». *Onsports.gr*. Ανακτήθηκε στις 28 Φεβρουαρίου 2022.
15. ↑  «Nevezis signs Georgios and Panagiotis Kalaitzakis» (στα Αγγλικά). Sportando. 28 Αυγούστου 2019. Ανακτήθηκε στις 28 Αυγούστου 2019.
16. ↑  «Γιώργος & Παναγιώτης Καλαϊτζάκης: ΞΑΝΑ δίδυμα αδέρφια – συμπαίκτες στην Α1 μετά από 31 χρόνια!». *Eurohoops*. 25 Ιουλίου 2022. Ανακτήθηκε στις 24 Σεπτεμβρίου 2022.

|  |  |  |  |  |  |
| --- | --- | --- | --- | --- | --- |
| 

| π • σ • ε
Καλαθοσφαιριστές Παναθηναϊκού ~ Basket League ~ Περίοδος 2023-2024 |
| --- |
|  |
| 0 | 
* 0 Π. Καλαϊτζάκης
* 2 Βιλντόζα
* 3 Γκάι
* 6 Μωραΐτης
* 8 Μπαλτσερόφσκι
* 10 Σλούκας **(C)**
* 17 Αβδάλας
* 20 Σαμοντούροβ
* 21 Παπαπέτρου **(C)**
* 22 Γκραντ
* 25 Ναν
* 26 Λεσόρ
* 33 Χουγκάζ
* 37 Αντετοκούνμπο
* 40 Γκριγκόνις
* 41 Ερνανγκόμεθ
* 44 Μήτογλου
* 72 Μαντζούκας

Προπονητής: Αταμάν - Βοηθοί: Σερέλης, Γιλντιρίμ, Καμπερίδης - Τεχνικός διευθυντής: Μπετσίροβιτς |  |

 |